Diari Oficial de la Generalitat Valenciana


Sumari del DOGV 3327, del 10-09-1998 (1998/7568)

ORDRE de 20 d'agost de 1998, de la Conselleria de Cultura, Educació i Ciència, per la qual es modifica l'import global màxim de l'Ordre de 15 de gener 1998, (DOGV núm. 3.185, de 17.02.98) per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3327

Data del DOGV
:   10-09-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/7568


Data del document
:   20-08-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 20 d'agost de 1998, de la Conselleria de Cultura, Educació i Ciència, per la qual es modifica l'import global màxim de l'Ordre de 15 de gener 1998, (DOGV núm. 3.185, de 17.02.98) per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana. [1998/Q7568]
  
Mitjançant l'Ordre de 15 de gener de 1998, de la Conselleria de Cultura, Educació i Ciència, es va convocar la concessió de diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana, per a l'exercici 1998. (DOGV núm. 3.185 de 17.02.98).
  
L'import global màxim de les beques i ajudes, amb càrrec a la línia de subvenció 403/000/98, d'acord amb l'apartat segon de l'esmentada ordre, és de 753.840.844 de pessetes, import que s'ha vist modificat per la incorporació de crèdits, i pertoca ajustar-lo al crèdit disponible, que s'incrementa fins a 603.891.991 pessetes.
  
Per tot això, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
La modificació de l'apartat segon de l'Ordre de 15 de gener de 1998, per la qual es convoquen diferents tipus d'ajudes i beques per al foment de la investigació científica i el desenvolupament tecnològic en la Comunitat Valenciana. L'import global màxim de les ajudes a concedir amb càrrec a la línia 403/000/98 del programa 542.10 del pressupost de la Generalitat Valenciana per a 1998 queda establert en 645.595.485 pessetes.
  
DISPOSICIONS FINALS
  
Primera
  
Aquesta ordre tindrà efectes des del mateix dia de la seua publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, es podrà presentar recurs contenciós administratiu, en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
Per a aquesta interposició caldrà comunicació prèvia a aquest òrgan.
  
Tot això de conformitat amb el que disposa l'article 58 de la Llei Reguladora de la Jurisdicció Contenciosa Administrativa i l'article 110 de la Llei 30/1993, de 26 de novembre, de Règim Jurídic de les Administracions Públiques i Procediment Administratiu Comú.
  
València, 20 d'agost de 1998
  
El conseller de Cultura, Educació i Ciència